OPINJONI TAL-KUMMISSJONI skont l-Artikolu 294(7)(c) tat-Trattat dwar il-Funzjonament tal-Unjoni Ewropea, dwar l-emenda tal-Parlament Ewropew għall-pożizzjoni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL dwar in-netwerk ferrovjarju Ewropew għat-trasport kompetittiv tal-merkanzija /* COM (2010) 0457 final - COD 2008/0247 */





[pic] | IL-KUMMISSJONI EWROPEA | Brussel 30.8.2010 KUMM(2010) 457 finali 2008/0247 (COD) OPINJONI TAL-KUMMISSJONI skont l-Artikolu 294(7)(c) tat-Trattat dwar il-Funzjonament tal-Unjoni Ewropea, dwar l-emenda tal-Parlament Ewropew għall-pożizzjoni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL dwar in-netwerk ferrovjarju Ewropew għat-trasport kompetittiv tal-merkanzija LI JEMENDA L-PROPOSTA TAL-KUMMISSJONI skont l-Artikolu 293(2) tat-Trattat dwar il-Funzjonament tal-Unjoni Ewropea 2008/0247 (COD) OPINJONI TAL-KUMMISSJONI skont l-Artikolu 294(7)(c) tat-Trattat dwar il-Funzjonament tal-Unjoni Ewropea, dwar l-emenda tal-Parlament Ewropew għall-pożizzjoni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL dwar in-netwerk ferrovjarju Ewropew għat-trasport kompetittiv tal-merkanzija 1. Sfond Data tal-adozzjoni mill-Kummissjoni u d-data tat-trażmissjoni lill-Parlament u l-Kunsill: il-11 ta' Diċembru 2008 Opinjoni tal-Parlament Ewropew (l-ewwel qari) : it-23 ta' April 2009 Opinjoni tal-Kumitat Ekonomiku u Soċjali: il-15 ta' Lulju 2009 Opinjoni tal-Kumitat tar-Reġjuni: is-7 ta' Ottubru 2009 Il-pożizzjoni tal-Kunsill adottata bl-unanimità fid-data: it-22 ta' Frar 2010 Qbil tal-Coreper fuq il-kompromess milħuq fin-negozjati waqt it-tieni qari: is-7 ta' Ġunju 2010 Il-pożizzjoni tal-Parlament Ewropew (it-tieni qari) il-15 ta' Ġunju 2010 2. L-għan tal-proposta - L-għan ta' din il-proposta għal Regolament huwa li tinvolvi l-Istati Membri b'mod partikolari lill-amministraturi tal-infrastruttura ferrovjarja sabiex jiġi żviluppat netwerk ferrovjarju Ewropew "għat-trasport kompetittiv tal-merkanzija", li jkun magħmul minn kurituri ferrovjarji internazzjonali għat-trasport tal-merkanzija. - Il-kurituri konċernati għandhom jippermettu li l-ferroviji tal-merkanzija jibbenefikaw minn mogħdijiet tal-ferrovija ta' kwalità tajba sabiex jiġi żgurat livell ta' servizz (puntwalità, tul ta' żmien tal-vjaġġ) ogħla minn dak attwali li hija kondizzjoni essenzjali sabiex jiġu mħajra klijenti ġodda għall-qasam tat-trasport tal-merkanzija bil-ferrovija. Fl-istess waqt, dawn il-kurituri għandhom jippermettu li tiżdied kapaċità ulterjuri għat-trasport tal-merkanzija li ilu jikber għal dawn l-aħħar snin (minkejja l-effetti tal-kriżi ekonomika, din it-tendenza għandha tiġi kkonfermata fis-snin li ġejjin). - Il-Kummissjoni tipproponi erba' orjentazzjonijiet ewlenin għall-ħolqien ta' dawn il-kurituri: - Tisħiħ fil-kooperazzjoni u l-armonizzazzjoni bejn l-amministraturi tal-infrastruttura ferrovjarja kemm fir-rigward tal-amministrazzjoni tal-operat tal-infrastrutturi kif ukoll fl-investimenti. Dan it-tisħiħ jeħtieġ, b'mod partikolari, li tiġi stabbilita struttura amministrattiva għal kull kurritur. - Aktar affidabbiltà u kwalità mill-kapaċità infrastrutturali allokata għat-trasport tal-merkanzija bil-ferrovija fuq kurituri ferrovjarji internazzjonali għat-traffiku tal-merkanzija. - Koordinazzjoni msaħħa bejn in-netwerk ferrovjarju u t-terminals tal-merkanzija (portijiet marittimi u interni, stazzjonijiet tat-tqassim...). - Kurituri eżemplari f'termini ta' aċċess mhux diskriminatorju għall-operaturi u trasparenza fil-kondizzjonijiet ta' aċċess, b'mod partikolari, fir-rigward tal-pubblikazzjoni ta' regoli u informazzjoni konċernati. 3. L-opinjoni tal-Kummissjoni dwar l-emendi mill-Parlament Ewropew Il-pożizzjoni tal-Parlament Ewropew, li ttieħdet vot fuqha fil-15 ta' Ġunju 2010, tirriżulta f'kompromess miksub waqt l-aħħar djalogu bejn tlieta, b'mod partikolari, fir-rigward tal-aċċess għall-kuritur permezz ta' punt ta' kuntatt uniku msaħħaħ ("One Stop Shop") u l-ibbukkjar tal-mogħdijiet minn intrapriżi li mhumiex intrapriżi ferrovjarji (il-"kandidati awtorizzati"). Dan il-kompromess ġie approvat f'Ġunju mill-Kunsill abbażi ta' abbozz ta' dikjarazzjoni mill-Kummissjoni (ara hawn taħt). 4. Konklużjoni B'konformità mal-artikolu 293(2) tat-Trattat dwar il-Funzjonament tal-Unjoni Ewropea, il-Kummissjoni aċċettat li temenda l-proposta tagħha kif indikat hawn taħt. Fl-istess waqt, il-Kummissjoni tagħmel id-dikjarazzjoni li ġejja (verżjoni oriġinali bl-ingliż): "The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned"[1]. [1] Il-Kummissjoni tenfasizza li l-punt uniku ta' kuntatt huwa organiżmu komuni stabbilit jew deżinjat mill-kumitat ta' amministrazzjoni għal kull kuritur; il-funzjoni tiegħu huwa wieħed ta' koordinazzjoni. Jista' jkun ukoll organiżmu tekniku fi ħdan l-istruttura ta' amministrazzjoni ta' kuritur jew f'wieħed mill-infrastrutturi ta' amministrazzjoni konċernati.